বিশ্বজুড়ে সমাদৃত অনলাইন এডুকেশন প্ল্যাটফর্ম খান একাডেমি। এ বছরই এর বাংলা সংস্করণও উন্মোচন হয়েছে। সবার জন্য যে কোনো স্থানে বিনামূল্যে বিশ্বমানের শিক্ষা নিশ্চিত করার লক্ষ্যে ২০০৬ সালে খান একাডেমি প্রতিষ্ঠিত হয়। এটা করেন বাংলাদেশি বংশোদ্ভূত উদ্যোক্তা ও শিক্ষাবিদ সালমান খান। এই একাডেমিটি মূলত যুক্তরাষ্ট্রভিত্তিক অলাভজনক প্রতিষ্ঠান। এখানে সব বয়সের শিক্ষার্থীদের জন্য অনুশীলনী এবং বিভিন্ন কোর্স রয়েছে। যা সম্পূর্ণ বিনামূল্যে। খান একাডেমিতে রয়েছে নিয়মিত চর্চার অনুশীলনী, নির্দেশনামূলক ভিডিও, ড্যাশবোর্ড বিশ্লেষণ ও শিক্ষা উপকরণ। যার মাধ্যমে শিক্ষার্থীরা শ্রেণিকক্ষে ও এর বাইরে নিজেদের মতো করে অধ্যয়নের সুযোগ পাবে। যারা মূলত কম্পিউটার কোডিং বা এ ধরনের বিষয় শিখতে চায়, তারা প্রাথমিক অবস্থান তাদের কোর্স গ্রহণ করতে পারে। এখানে শেখানো হয়_ জাভাস্ক্রিপ্ট পরিচিতি, এইচটিএমএল বা সিএসএস পরিচিতি, এসকিউএল পরিচিতি, জাভাস্ক্রিপ্ট: গেম এবং ভিজুয়ালাইজেশন, জাভাস্ক্রিপ্ট: প্রাকৃতিক সিমুলেশন, এইচটিএমএল/সেএস: ইন্টার অ্যাক্টিভ ওয়েবপেজ তৈরি, এইচটিএমএল/জেএস: জেকুয়েরির মাধ্যমে ওয়েবসাইটকে ইন্টার অ্যাক্টিভ করা এবং পেশাদারের সঙ্গে পরিচিতি। এ ছাড়াও বিভিন্ন ধরনের প্রোগ্রামিং এবং কোডিং শেখানো হয়। ঠিকানা : bn.khanacademy.org